Diari Oficial de la Generalitat Valenciana


Sumari del DOGV 8699, del 17-12-2019 (2019/11197)

RESOLUCIÓ de 26 de novembre de 2019, de la Conselleria d'Hisenda i Model Econòmic, per la qual s'autoritzen modificacions en l'annex de transferències i subvencions de capital del programa 431.10, Arquitectura, habitatge i projectes urbans, de la Vicepresidència Segona i Conselleria d'Habitatge i Arquitectura Bioclimàtica, mitjançant ajustos entre dotacions de línies de concurrència competitiva, per import d'1.000.000 euros. Expedient número 08.007/19-125.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11714


Data del document
:   26-11-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 de novembre de 2019, de la Conselleria d'Hisenda i Model Econòmic, per la qual s'autoritzen modificacions en l'annex de transferències i subvencions de capital del programa 431.10, Arquitectura, habitatge i projectes urbans, de la Vicepresidència Segona i Conselleria d'Habitatge i Arquitectura Bioclimàtica, mitjançant ajustos entre dotacions de línies de concurrència competitiva, per import d'1.000.000 euros. Expedient número 08.007/19-125. [2019/11739]  
L'annex de transferències i subvencions de capital del programa 431.10, Arquitectura, habitatge i projectes urbans inclou la línia S8267, «Foment de la qualitat en l'habitatge de la Comunitat Valenciana», amb una dotació inicial de 3.000.000 euros. Una vegada convocades les subvencions per a la millora de les condicions de l'interior dels habitatges, en el marc del Pla Renhata, analitzades les sol·licituds presentades i després de l'avaluació tècnica de les documentacions aportades en els casos d'esmena d'objeccions, la Direcció General de Qualitat, Rehabilitació i Eficiència Energètica estima en un màxim de 2.000.000 euros l'import dels compromisos per la concessió d'aquestes, per la qual cosa existeix un sobrant d'1.000.000 d'euros. Considerant aquestes disponibilitats, així com les necessitats existents en altres línies, també de concurrència competitiva d'aquest mateix capítol i programa, la Vicepresidència segona i Conselleria d'Habitatge i Arquitectura Bioclimàtica proposa destinar-les a incrementar la dotació de les línies:  
- S8289, «Finançament elaboració d'informes d'avaluació d'edificis», la dotació inicial de la qual és insuficient per a atendre les sol·licituds presentades una vegada analitzades, i la convocatòria de la qual preveia la possibilitat d'ampliar l'import inicial convocat.  
- S7834, «Pla estatal de foment per al lloguer, rehabilitació i remodelació urbana 2013-2016. Pròrroga 2017», amb la qual es dona cobertura a ajudes concedides en el seu moment per aquest pla, que s'abonen segons els beneficiaris van acreditant la correcta realització de les actuacions subvencionades. L'import per a donar cobertura a aquestes ajudes en el que resta d'exercici, s'ha estimat en 1.900.000 euros.  
A aquest efecte, i en virtut del que es disposa en els articles 21 i 24 de la Llei 28/2018 de pressupostos de la Generalitat per a l'exercici 2019, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza modificar, en l'annex de transferències i subvencions de capital del programa 431.10, Arquitectura, habitatge i projectes urbans, les dotacions de les línies de concurrència competitiva i pels imports que es detallen a continuació:  
  
Codi Denominació Dotació anterior Modificació Dotació actual  
S8267 Foment de la qualitat en l'habitatge a la Comunitat Valenciana 3.000.000,00 € 1.000.000,00 2.000.000,00  
S8289 Finançament elaboració d'informes d'avaluació d'edificis 300.000,23 421.475,62 843.723,00  
S7834 Pla estatal de foment per al lloguer, rehabilitació i renovació urbana 2013-2019. Pròrroga 2017 1.100.000,47 185.215,00 1.900.000,00  
  
  
  
València, 26 de novembre de 2019.- El conseller d'Hisenda i Model Econòmic: Vicent Soler i Marco.